《贫妇行》
宋代·陈藻

故人身死妻贫病，买药无钱留性命。
半箪赤饭一盂蔬，对不能性双泪迸。
阿官卖田妾未归，税在夫家田卖谁。
乡胥改割全隐匿，妾典衣裳空被追。
零落生涯种片园，朝朝夜夜盗开门。
邻翁苦妾妾租客，客也无输叫妾论。
那更双棺四缶灰，伐山博米图葬埋。
坞呼豪强欺妾夺山去，不许盐丁燃妾柴。
十岁孤儿出县庭，空手携状投杳冥，
黄堂走罢走使軿。文书送县已三月，
依旧含冤说我听。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。